Andrew Callaghan

Is déantóir físeáin faisnéise agus tionchaire ar líne é Andrew Callaghan (a rugadh ar an 23 Aibreán 1997).

Chuir sé físeán amach i mí Feabhra 2026, ‘Irish Language Revival’. Bhí 768,000 radharc faighte aige sna trí lá ó foilsíodh é ar YouTube.clé|mion|294x294px

 Físeáin 
Cruthaitheoir agus láithreoir an chainéil Channel 5 é Callaghan, a dhéanann físeáin faisnéise atá neamhfhoirmeálta agus scaoilte sa leagan amach atá orthu. ‘All Gas No Brakes’ an t-ainm a bhíodh ar an gcainéal YouTube aige. Cuirtear i gcomparáid é in amanna le daoine ar nós Louis Theroux.

Bhí 3.41 milliún leantóir aige ar YouTube i mí Feabhra 2026.

 Gaeilge 
Bhí an físeán ‘Irish Language Revival’ ar an gcéad cheann de shraith 10 bhfíseán ina raibh sé ag breathnú ar mhionteangacha éagsúla atá i mbaol ar fud an domhain.

Insítear dúinn sa bhfíseán go mba as Éirinn a shin-sin-seanathair, Jeremiah Callaghan, agus gur tháinig seisean go Philadelphia ag tús an 20ú haois as Corcaigh. Deir Callaghan gur chuir sé suim ina chúlra Éireannach i dtús na 2020idí, nuair a rinne sé tástáil DNA a thaispeáin go raibh cúlra 92% Éireannach aige ó thaobh na géineolaíochta. 

Rinne sé roinnt taighde faoi stair a mhuintire i Meiriceá agus deir sé go ndeachaigh sé ag roinnt de na féilte Gael-Mheiriceánacha. Níor tháinig mórán as sin ag an am agus d’fhág sé ansin mar scéal é go dtí gur chuala sé trácht ar Kneecap.

Tagann sé go hÉirinn sa bhfíseán agus é ar thóir oidhreacht mhuintir Uí Cheallacháin agus é ag iarraidh tuilleadh a fhoghlaim faoin nGaeilge. Labhraíonn sé leis na rapálaithe as Béal Feirste sa bhfíseán chomh maith le réimse daoine, cuid acu ó shaol na Gaeilge.

Breathnaíonn sé ar stair na teanga, na cúiseanna go ndeachaigh sí i léig agus na rudaí atá ag cur leis an spéis atá anois ag daoine óga arís inti. Labhraíonn sé leis an bpodchraoltóir, scríbhneoir agus rapálaí, Blindboy, faoi stair mhuintir Uí Ceallacháin, agus é ag iarraidh tuiscint a fháil ar chúlra a mhuintire féin.

Níos deireanaí sa bhfíseán castar Bubba Shakespeare air, fear as an Aonach i dTiobraid Árainn, a chasann rap i nGaeilge dhó. Téann sé go Gaelscoil freisin, áit a mbreathnaíonn sé ar an gcaoi a mbíonn Gaeilge á múineadh sna scoileanna agus foghlaimíonn sé cúpla focal ó na daltaí scoile.

 Féach freisin 

 Youtube

 Naisc sheachtracha 

 ‘Irish Language Revival’

 Tagairtí 

Catagóir:Tionchairí ar líne
Catagóir:Youtube
Catagóir:Stiúrthóirí Meiriceánacha
Catagóir:Meiriceánaigh de bhunadh na hÉireann
Catagóir:Daoine as Washington (stát)
Catagóir:Iriseoirí Meiriceánacha
Catagóir:Daoine a rugadh i 1997
Catagóir:Kneecap